**Z A P I S N IK**

**sa 5. sjednice Školskog odbora Osnovne škole Đakovački Selci održane dana**

**14. rujna 2017. godine (četvrtak), u prostorijama škole s početkom u 17,30 sati.**

**Predsjednica Školskog odbora Željka Miškić Milković je pozdravila prisutne, konstatirala je da su članovi prisutni: Ivan Davidović, Mario Obrovac, Željka Mesić, Jelena Zboril i Željka Miškić Milković**

**Odsutni: Miroslav Grabar i Damir Galeković (bio prije sjednici upoznat sa radom školskog odbora i točkama dnevnog reda, ispričao se obvezom roditeljskog sastanka),**

**zaključila je da imamo dovoljan broj članova da se mogu donositi pravovaljane odluke.**

**Sjednici prisustvuju ravnateljica i tajnica.**

**D n e v n i      r e d:**

1. **Prihvaćanje zapisnika sa prethodne sjednice (Željka Miškić Milković)**

**2. Predstavljanje novih članova školskog odbora koje imenuje Županija**

 **(Željka Miškić Milković)**

**3. Primanje u učitelja povijesti u radni odnos po natječaju i informacija o promjenama na radnim mjestima u školi (Nada Denić)**

**4. Pitanja i prijedlozi**

**Dnevni red je jednoglasno prihvaćen.**

**Ad.1. Predsjednica je obavijestila članove da su putem e-maila dobili pozive, također i zapisnik sa četvrt sjednice i da iznesu primjedbe ako imaju. Odnosi se samo na stare članove školskog odbora.**

**Nije bilo primjedbi.**

**ZAKLJUČAK: Jednoglasno, 3 glasa, prihvaćen zapisnik sa 4. sjednice Školskog odbora.**

**Ad.2. Predsjednica Školskog odbora Željka Miškić Milković je obavijestila članove školskog odbora da smo dobili rješenje kojim župan razrješuje članova školskog odbora: Maria Plavčića, Katu Talajić i Sandru Turkalj, a imenuje nove predstavnike osnivača, a to su: Ivan Davidović, Damir Galeković i Mario Obrovac.**

**Pozdravila ih je (Damir Galeković bio prije sjednice, uručen mu poslovnik o radu školskog odbora i upoznat sa točkama dnevnog reda.)**

**Zamolila ih je da nam daju svoju adresu stanovanja i e-mail adresu zbog slanja pošte.**

**Nije bilo nikakvih pitanja niti primjedbi.**

**ZAKLJUČAK: Novi članovi Školskog odbora kao predstavnici osnivača su:**

 **Ivan Davidović, Damir Galeković i Mario Obrovac.**

**Ad.3. Ravnateljica je obavijestila članove Školskog odbora o natječaju za učitelja povijesti, koji je raspisan dana 29. kolovoza na web stranici zavoda za zapošljavanje, na web stranici škole. Učiteljica Ivana Bekavac je na dužem bolovanju, prijavili potrebu Županiji, oni dali suglasnost za raspisivanje natječaja. Na natječaj pristiglo 19 zamolbi, ravnateljica pročitala imena kandidata, njihova zvanja i mjesto odakle su. Svi su stručni za navedeno radno mjesto. Ravnateljica traži prethodnu suglasnost da se u radni odnos primi Mateja Raković iz Đakova, magistra pedagogije i magistra edukacije povijesti. Ona je radila prošle školske godine i radi sada po ugovoru do 15 dana.**

**Nije bilo primjedbi.**

**Ravnateljica je obavijestila članove Školskog odbora o tome da je učiteljica hrvatskog jezika Katarina Pleić, koja je bila tehnološki višak na 9 sati tjedno, dobila posao u Splitu i da je u tijeku rješavanje pravnih odnosa, datumom prestanka rada u našoj školi u našu školu po uputnici županije dolazi učiteljica Ivana Čizmar, zbog dopune radnog vremena. Inače radi u OŠ Viškovci. Ubuduće umjesto učiteljice Katarine Pleić 18 sati tjedno će raditi učiteljica Ivana Čizmar.**

**Učiteljica Mirta Denić je na bolovanju, mijenja je učiteljica Ines Kobela, ugovor do 15 dana, ukoliko Mirta Denić bude na bolovanju dužem od 15 dana ravnateljica traži prethodnu suglasnost da Ines Kobela bude primljena do 60 dana.**

**ZAKLJUČAK: Jednoglasno, 5 glasova, dana suglasnost da se u radni odnos na radno mjesto učiteljice povijesti, 21 sat tjedno, na određeno radno vrijeme, do povratka učiteljice Ivane Bekavac primi Mateja Raković, iz Đakova, magistra pedagogije i magistra edukacije povijesti.**

**Jednoglasno prihvaćeno izvješće o zapošljavanju Ivane Čizmar na upražnjeno radno mjesto, a po uputnici Povjerenstva.**

**Također jednoglasno dana suglasnost da se po potrebi primi Ines Kobela, učiteljica razredne nastave do 45 dana, kao zamjena učiteljici Mirti Denić, koja je na bolovanju.**

**Ad.4. Novi član Školskog odbora Mario Obrovac je pitao ravnateljicu kako stvari stoje sa gradnjom dvorane. On je rekao da je zvao dogradonačelnika i da mu je rečeno da će uskoro biti objavljen javni natječaj za izvođača radova. Ravnateljica je rekla da je razgovarala sa gospodinom Slivkom iz Županije da je također to rečeno, i da je već dva puta objavljen natječaj ali ponuđači prekorače planirana sredstva za gradnju i da se onda ponavlja. Uglavnom slijedi uskoro novi natječaj.**

**Ravnateljica je obavijestila članove o radu školske kuhinje. Za rujan svi učenici plaćaju, a dobili smo upute da će dio učenika po tri kriterija imati besplatnu prehranu ali kad projekt prođe. Od 1. siječnja bi svi učenici mogli imati besplatnu prehranu, Županija je to najavila i tome se nadamo.**

**Također je Mario Obrovac pitao za autobusno stajalište pred školom, hoće li se to riješiti. Ravnateljica je rekla da su bili na sastanku mjesnog odbora on kao i ona i da je gradonačelnik obećao da će se to početi rješavati.**

**Kako nije bilo pitanja i prijedloga, predsjednica Školskog odbora Željka Miškić Milković zaključila sjednicu u 18,00 sati.**

**KLASA: 003-06/17-02/32**

**URBROJ: 2121-16-17-1**

**Selci Đak., 15.09.2017.**

**Zapisničar: Predsjednica Školskog odbora:**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**